PODCAST | Suitsiidile lähedase kaotanud Eia Uus: rääkige lastega nende tunnetest!(26)
„Viis aastat peale sõbra suitsiidi küsisin endalt iga päev, kas ma oleksin saanud midagi teisiti teha. Iga inimese enesetapp mõjutab otseselt depressiooniga 60 inimest. Tihti viib üks enesetapp teise enesetapuni,“ mõtiskleb uues podcasti osas kirjanik ja väikse tütre ema Eia Uus.
„Suitsiidiennetuses on väga oluline vaimse tervise teemade normaliseerimine,“ usub Eia, kes koges ise esimest korda depressiooni 16aastaselt. Ta lisab ka, et ei saa aidata inimest, kes end ise aidata ei lase. „Kui sinul on midagi häda, pead jõudma kohta, kus oled valmis ise abi vastu võtma ja tegema midagi selleks, et sul oleks parem. Otsi asju, mis sulle rõõmu teevad!“
Veel tuleb juttu sellest, kuidas Eia on enda depressiooni ravinud ja kuidas igapäevaselt oma vaimset tervist turgutada.
Vaimse tervise murede, nende ennetamise ja ravimise kohta leiab kasulikku infot Peaasi.ee lehelt.